Синята лисица

Превод от руски: [Неизвестен], —

chitanka.info

Една лисица живеела близо до града. Нощем тя се промъквала в града и търсела разни остатъци от месо и друга храна.

Веднъж тя се вмъкнала в една бояджийница и без да иска се боядисала цялата със синя боя. Така боядисана отишла в гората.

Случило се, в същото това време зверовете да си избират цар. Като видели синята лисица, всички я помислили за някакво рядко, благородно животно и единодушно я избрали за цар.

Така лисицата зацарувала и не само вълците и мечките й се подчинявали, но и лъвовете и тигрите изпълнявали всичките й заповеди.

Заживяла си хитрушата лисица от хубаво по-хубаво.

Но царуването й не траяло дълго. Завалял дъжд и измил синята й боя. Тогава всички животни изведнъж познали ръждивата кумичка-лисичка и не само, че я изгонили от царското място, но и жестоко я набили.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.